AQSh kongressi Tramp va Putin uchrashuvlari bo‘yicha tinglovlar o‘tkazmoqchi

AQSh vakillar palatasining xorijiy ishlar bo‘yicha qo‘mitasi prezidentlar Donald Tramp va Vladimir Putin o‘rtasidagi uchrashuvlar bo‘yicha tinglovlar o‘tkazishni rejalashtirmoqda.
"Tramp har safar Putin bilan uchrashganida mamlakatga hech narsani ma'lum qilmaydi. Amerika haqiqatni bilishga loyiq va vakillar palatasining xorijiy ishlar bo‘yicha qo‘mitasi buning tagiga yetmoqchi. Biz Trampning Putin va uning atrofidagilar bilan g‘alati munosabatlari atrofidagi sirlar va bu yashirin munosabatlar milliy xavfsizligimizga qay darajada ta'sir qilishi bo‘yicha tinglovlar o‘tkazamiz", deyiladi qo‘mita saytida e'lon qilingan bayonotda.
Avvalroq Washington Post gazetasi o‘z manbalariga tayanib Tramp o‘z ma'muriyatidan Putin bilan suhbati tafsilotlarini yashirganini, natijada keyingi ikki yil davomidagi beshta joyda bo‘lib o‘tgan suhbatlarning birorta ham batafsil yozuvi mavjud emasligini ma'lum qilgandi.